b'\n_START_ARTICLE_\n\xc5\xbduldi\xc5\x86i raudteejaam\n_START_PARAGRAPH_\n\xc5\xbduldi\xc5\x86i raudteejaam oli raudteejaam Valga\xe2\x80\x93M\xc3\xb5niste\xe2\x80\x93Ape\xe2\x80\x93Aluksne\xe2\x80\x93Gulbene raudteel Valka piirkonnas Valka valla aladel. Jaam asus Valka raudteejaamast 10,3 kilomeetri kaugusel._NEWLINE_Peatus on esimest korda m\xc3\xa4rgitud 1914. a. kaardile kui Kavershofi raudteepeatus. Toona j\xc3\xa4i see V\xc3\xb5ru kreisi Karula kihelkonda Kaagj\xc3\xa4rve m\xc3\xb5isa maadele. Jaamaks kujunes aastal 1919 p\xc3\xa4rast Eesti ja L\xc3\xa4ti vahelise piiri paikapanekut, mil sellest sai K\xc4\x81\xc4\xa3ere piirijaam. Aastal 1924 nimetati jaam \xc3\xbcmber \xc5\xbdulti\xc5\x86iks, aasta hiljem sai see \xc5\xbduldi\xc5\x86i nime. Teise maailmas\xc3\xb5ja ajal sealne teeharu demonteeriti ja kasutusele j\xc3\xa4i vaid Valga\xe2\x80\x93Koikk\xc3\xbcla raudteel\xc3\xb5ik, \xc3\xbchtlasi suleti ka \xc5\xbduldi\xc5\x86i raudteejaam.'